b"\n_START_ARTICLE_\nEnclavament\n_START_PARAGRAPH_\nEn geografia pol\xc3\xadtica, un enclavament \xc3\xa9s una part de territori d'un estat sobir\xc3\xa0 que est\xc3\xa0 completament envoltat per un territori estranger. Si un altre pa\xc3\xads t\xc3\xa9 sobirania sobre ell, pot ser anomenat exclavament.\n_START_SECTION_\nQu\xc3\xa8 es pot denominar Enclavament\n_START_PARAGRAPH_\nPer extensi\xc3\xb3 un enclavament \xc3\xa9s un territori administratiu que est\xc3\xa0 envoltat o enclavat dintre d'un altre, que b\xc3\xa9 pot ser districte, municipi, prov\xc3\xadncia, comunitat aut\xc3\xb2noma, pa\xc3\xads, estat, etc., (per exemple: el municipi de Ll\xc3\xadvia pertany a Catalunya i est\xc3\xa0 enclavat a Fran\xc3\xa7a; el municipi de Petilla de Arag\xc3\xb3n pertany a la Comunitat Foral de Navarra i es troba envoltat per la Comunitat Aut\xc3\xb2noma d'Arag\xc3\xb3). Tamb\xc3\xa9 per extensi\xc3\xb3 un enclavament \xc3\xa9s un territori caracteritzat per un grup \xc3\xa8tnic, pol\xc3\xadtic o religi\xc3\xb3s que est\xc3\xa0 envoltat o enclavat dintre d'altres grups m\xc3\xa9s extensos i de caracter\xc3\xadstiques diferents als primers (per exemple: el Barri Xin\xc3\xa8s de Los Angeles)."